钦定古今图书集成/理学汇编/学行典/第089卷 > 朱子全书 > 《答汪易直》
## 钦定古今图书集成/理学汇编/学行典/第089卷 > 朱子全书 > 《答汪易直》

“意不能以自诚。”故推其次第，则欲诚其意者又必以
格物致知为先。盖仁义之心，人皆有之。但人有此身，
便不能无物欲之蔽，故不能以自知。若能随事讲明，
令其透彻，精粗巨细，无不贯通，则自然见得理义之
悦心，犹刍豢之悦口，而无待于自欺。如其不然，而但
欲禁制抑遏，使之不敢自欺，便谓所以诚其意者不
过如此。则恐徒然为是迫切。而隐微之闲。终不免为
自欺也。